pythainlp/thai-wiki-dataset-v3 huggingface dataset:
พญาเกียรติ์ (เสนาบดี)

พญาเกียรติ์ (ဗညားကျန်း, ; ถึงแก่กรรม ค.ศ. 1538) เสนาบดีผู้ใหญ่ในราชสำนักของ พระเจ้าสการะวุตพี แห่ง อาณาจักรหงสาวดี เขาและ พญาลอ เสนาบดีชั้นผู้ใหญ่อีกคนหนึ่งสามารถป้องกันการรุกรานจากกองทัพของ อาณาจักรตองอู ที่บุกเข้ามาในหน้าแล้งได้ถึง 3 ครั้ง ระหว่างปี ค.ศ. 1534–1538 ทั้งสองยังเคยเป็นพระอาจารย์ของยุวกษัตริย์พระเจ้าสการะวุตพี ภายหลังทั้งสองกลับถูกประหารตามพระบัญชาของพระเจ้าสการะวุตพีในปี ค.ศ. 1538 โดยพระเจ้าสการะวุตพีหลงเชื่อข้อมูลลวงของตองอู หลังจากสิ้นเสนาบดีทั้งสองท่านแล้ว พระเจ้าสการะวุตพีก็ขาดแม่ทัพผู้มีความสามารถจนนำไปสู่การสูญเสียอาณาจักรหงสาวดีแก่อาณาจักรตองอู ซึ่งนำทัพโดยพระเจ้าตะเบ็งชะเวตี้และพระเจ้าบุเรงนอง
== อ้างอิง ==
เชิงอรรถ
บรรณานุกรม
ราชวงศ์หงสาวดี
รัฐธรรมนูญแห่งราชอาณาจักรไทย พุทธศักราช 2492

รัฐธรรมนูญแห่งราชอาณาจักรไทย พุทธศักราช 2492 เป็นรัฐธรรมนูญฉบับที่ 5 ของไทย มีการบัญญัติเป็นครั้งแรกว่า "ประเทศไทยมีการปกครองระบอบประชาธิปไตยอันมีพระมหากษัตริย์ทรงเป็นประมุข" จัดร่างโดยสภาผู้แทนราษฎร และประกาศและบังคับใช้เมื่อวันที่ 23 มีนาคม พ.ศ. 2492 และถูกยกเลิกเมื่อวันที่ 29 พฤศจิกายน พ.ศ. 2494 โดยจอมพล ป.พิบูลสงคราม ได้ทำรัฐประหารตนเอง รวมอายุการประกาศและบังคับใช้ 2 ปี เศษ
รัฐธรรมนูญฉบับนี้ อำนาจนิติบัญญัติ ให้มีรัฐสภาซึ่งประกอบด้วยวุฒิสภาและสภาผู้แทนวุฒิสภาโดยกำหนดให้มีสมาชิกในสภานี้ทั้งสิ้น 100 คน
รัฐธรรมนูญฉบับนี้ มีทั้งหมด 188 มาตรา โดยแยกเป็น 11 หมวด ดังนี้
หมวดที่ 1 บททั่วไป
หมวดที่ 2 พระมหากษัตริย์
หมวดที่ 3 สิทธิและเสรีภาพของชนชาวไทย
หมวดที่ 4 หน้าที่ของชนชาวไทย
หมวดที่ 5 แนวนโยบายแห่งรัฐ
หมวดที่ 6 อำนาจนิติบัญญัติ
หมวดที่ 7 อำนาจบริหาร
หมวดที่ 8 อำนาจตุลาการ
หมวดที่ 9 ตุลาการรัฐธรรมนูญ
หมวดที่ 10 การแก้ไขเพิ่มเติมรัฐธรรมนูญ
และหมวดที่ 11 บทสุดท้าย และบทเฉพาะกาล
==รัฐธรรมนูญฉบับนี้มีสาระสำคัญแตกต่างจากฉบับอื่นอย่างไร==
ส่วนที่แรก พระมหากษัตริย์ทรงเลือกและแต่งตั้งประธานองคมนตรีคนหนึ่ง และองคมนตรีไม่มากกว่า 8 คนเป็นคณะองคมนตรี องคมนตรีต้องไม่เป็นข้าราชการประจำหรือข้าราชการพลเรือนและต้องไม่แสดงการฝักใฝ่ในพรรคการเมืองใด ๆ
ส่วนที่สอง ได้มีการกำหนดสิทธิเสรีภาพ ตลอดจนหน้าที่ของชนชาวไทย วุฒิสภา
ส่วนที่สาม  ให้พระมหากษัตริย์ มีอำนาจเลือกและแต่งตั้งวุฒิสมาชิก
ส่วนที่สี่ อำนาจนิติบัญญัติ โดยให้มีรัฐสภาซึ่งประกอบด้วยวุฒิสภาและสภาผู้แทนวุฒิสภา และมีสมาชิกจำนวน 100 คน  โดยประธานวุฒิสภาเป็นประธานรัฐสภา  ส่วนสภาผู้แทน มีสมาชิกมาจากการที่ราษฎรเลือกตั้ง ให้ถือเกณฑ์ราษฎร 150,000 คนต่อสมาชิกสภาผู้แทนราษฏร 1 คน ถ้าราษฎรถึง 75,000 คนหรือกว่านั้น ให้นับเป็น 150,000 คน และมีสมาชิกสภา ผู้แทนได้ 1 คน
หลักเกณฑ์ในการกำหนดผู้มีสิทธิออกเสียงเลือกตั้ง ต้องมีอายุไม่ต่ำกว่า 20 ปีบริบูรณ์ การเลือกตั้งส่วนสมาชิกสภาผู้แทนต้องมีอายุไม่ต่ำกว่า 30 ปีบริบูรณ์ในวันเลือกตั้ง
การลงมติไว้วางใจหรือไม่ไว้วางใจต่อคณะรัฐมนตรี ให้สภาผู้แทนเป็นผู้กระทำภายหลังที่คณะรัฐมนตรีได้แถลงนโยบายต่อวุฒิสภาแล้ว
ส่วนที่ห้า อำนาจในการบริหาร ห้ามรัฐมนตรีเป็นข้าราชการประจำ ห้ามรัฐมนตรีเป็นกรรมการที่ปรึกษาตัวแทนหรือลูกจ้างของบุคคล หรือห้างหุ้นส่วนหรือองค์การใด ๆ ซึ่งดำเนินธุรกิจเพื่อการค้ากำไร เพื่อป้องกันผลประโยชน์ทับซ้อนและการทุจริต
== การยกเลิก ==
หลังจากจอมพล แปลก พิบูลสงคราม รัฐประหารในเดือนพฤศจิกายน พ.ศ. 2494 ได้ยกเลิกรัฐธรรมนูญฉบับ พ.ศ. 2492 และกลับไปใช้รัฐธรรมนูญฉบับ พ.ศ. 2475 เพื่อเป็นการลดอำนาจพระมหากษัตริย์ พระองค์เจ้าธานีนิวัตทรงบันทึกปฏิกิริยาของพระเจ้าอยู่หัวภูมิพลว่า "ท่านกริ้วมาก ทรงตำหนิหลวงพิบูลอย่างแรงหลายคำ ท่านว่าฉันไม่พอใจมากที่คุณหลวงทำเช่นนี้"
==อ้างอิง==
รัฐธรรมนูญแห่งราชอาณาจักรไทย พุทธศักราช 2492
รัฐธรรมนูญแห่งราชอาณาจักรไทย
คณะพยาบาลศาสตร์ มหาวิทยาลัยราชภัฏอุดรธานี

คณะพยาบาลศาสตร์ มหาวิทยาลัยราชภัฏอุดรธานี (อังกฤษ: Faculty of Nursing, Udon Thani Rajabhat University) ก่อตั้งขึ้นในปี พ.ศ. 2561 ถือเป็นคณะวิชาที่ 6 ของมหาวิทยาลัยราชภัฏอุดรธานี ตั้งอยู่ ณ พื้นที่การศึกษาสามพร้าว ตำบลสามพร้าว อำเภอเมืองอุดรธานี จังหวัดอุดรธานี 
==  ประวัติ ==
คณะพยาบาลศาสตร์ เป็นคณะใหม่ของมหาวิทยาลัยราชภัฏอุดรธานี โดยมติสภามหาวิทยาลัยเห็นชอบในหลักการในที่ประชุมสภามหาวิทยาลัย ครั้งที่ 6/2561 วันที่ 28 เมษายน 2561 ซึ่งมีความมุ่งมั่นที่จะผลิตพยาบาลเพื่อให้บริการพยาบาลที่มีคุณภาพ ตลอดจนส่งเสริมคุณภาพชีวิตที่ดีของประชาชนโดยเฉพาะในเขตภาคตะวันออกเฉียงเหนือตอนบน  รวมทั้งปฏิบัติหน้าที่หลักอื่น ๆ ของสถาบันอุดมศึกษา อันได้แก่การวิจัย การบริการวิชาการแก่สังคม และการทำนุบำรุงศิลปวัฒนธรรมและรักษาสิ่งแวดล้อม
ต่อมาในที่ประชุมสภามหาวิทยาลัย ครั้งที่ 8/2561 วันที่ 23 มิถุนายน 2561 เห็นชอบแต่งตั้งให้นางมาลี  ล้วนแก้ว เป็นผู้รักษาราชการแทนคณบดีโครงการจัดตั้งคณะพยาบาลศาสตร์ มหาวิทยาลัยราชภัฏอุดรธานี
วันที่ 17 สิงหาคม 2561 ได้ทำบันทึกข้อตกลงกับคณะพยาบาลศาสตร์ มหาวิทยาลัยมหาสารคาม เพื่อการพัฒนาหลักสูตร และการดำเนินงานต่างๆ ที่เกี่ยวกับการผลิต บัณฑิต หลักสูตรพยาบาลศาสตร์บัณฑิตให้มีคุณภาพ และได้มาตรฐาน และให้เป็นไปตามข้อบังคับสภาการพยาบาล ว่าด้วยหลักเกณฑ์การรับรองสถาบันการศึกษาวิชาการพยาบาล และการผดุงครรภ์ โดยจะมีการแลกเปลี่ยนเรียนรู้หรือการฝึกทักษะทางวิชาการพยาบาลและการเรียนการสอน การแลกเปลี่ยนข้อมูลทางวิชาการและทรัพยากรอื่นๆ ที่เกี่ยวข้อง การรับนิสิตที่มีศักยภาพเข้าสู่การเรียนในหลักสูตรที่เหมาะสมทั้งในระดับปริญญาตรีและบัณฑิต ร่วมกันพัฒนาหลักสูตรและพัฒนาบุคลากร แบ่งปันข้อมูลกิจกรรมการพัฒนาหลักสูตร และรับสมัครผู้สำเร็จการศึกษาที่มีผลการเรียนยอดเยี่ยมตามความต้องการขององค์กร และมหาวิทยาลัยมหาสารคามยินดีที่จะสร้างความร่วมมืออันจะนำมาซึ่งความสนใจและประโยชน์ร่วมกัน 
ต่อมาวันที่ 10 สิงหาคม 2561 สภาวิชาการมหาวิทยาลัยราชภัฏอุดรธานี เห็นชอบหลักสูตรพยาบาลบัณฑิตในการประชุม ครั้งที่ 3/2561 และวันที่ 25 สิงหาคม 2561 สภามหาวิทยาลัยราชภัฏอุดรธานี ได้อนุมัติหลักสูตรพยาบาลศาสตรบัณฑิตในการประชุมครั้งที่ 10/2561 ต่อมา ในวันที่ 31 ตุลาคม 2561 สภาการพยาบาล ได้รองรับหลักสูตรพยาบาลศาสตรบัณฑิตของมหาวิทยาลัยราชภัฏอุดรธานี
ปีการศึกษา 2564 คณะพยาบาลศาสตร์ได้เปิดหลักสูตรการแพทย์แผนไทยบัณฑิต (พท.บ.) เพิ่มอีก 1 หลักสูตร ต่อมาปีการศึกษา 2565 สาขาวิชาการแพทย์แผนไทย จึงย้ายไปสังกัดคณะวิทยาศาสตร์ เนื่องจากบริบทและการบริหารงานไม่ค่อยคล้องตัว เพราะสาขาวิชาเปิดสอนที่พื้นที่ในเมือง
วันที่ 15 พฤษภาคม พ.ศ. 2566 สภาพยาบาลได้รับรองหลักสูตรประกาศนียบัตรผู้ช่วยพยาบาล จึงทำให้คณะพยาบาลศาสตร์ เปิดรับนักศึกษาใหม่ในหลักสูตรประกาศนียบัตรผู้ช่วยพยาบาล (ป.ผู้ช่วยพยาบาล 1 ปี) เข้าศึกษาต่อในปีการศึกษา 2566 เป็นต้นมา
=== ดอกไม้ประจำคณะ ===
ดอกบัวสัตตบุษย์
== หลักสูตรการศึกษา ==
== คณบดี ==
หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น
==อ้างอิง==
== ดูเพิ่ม ==
มหาวิทยาลัยราชภัฏอุดรธานี
โรงพยาบาลอุดรธานี
รายชื่อคณะพยาบาลศาสตร์ในประเทศไทย
== แหล่งข้อมูลอื่น ==
มหาวิทยาลัยราชภัฏอุดรธานี
มหาวิทยาลัยราชภัฏอุดรธานี
หน่วยงานในมหาวิทยาลัยราชภัฏอุดรธานี
มอสค์วาสเลียซัมเนเวรีต

มอสค์วาสเลียซัมเนเวรีต (Москва слезам не верит|Moskva slezam ne verit) เป็นภาพยนตร์แนวเมโลดรามาจากสหภาพโซเวียต ผลิตโดยสตูดิโอภาพยนตร์มอสฟิล์ม เขียนบทโดย Valentin Chernykh และกำกับโดย Vladimir Menshov นำแสดงโดย Vera Alentova และby Aleksey Batalov ภาพยนตร์ได้รับรางวัลออสการ์ สาขาภาพยนตร์ภาษาต่างประเทศยอดเยี่ยม ในปี 1981
== อ้างอิง ==
== แหล่งข้อมูลอื่น ==
Watch Moscow Does Not Believe in Tears online at official Mosfilm site with English subtitles
An interview with Vladimir Menshov (Russian)
Trailer and Screenshots
ภาพยนตร์ที่ออกฉายในปี พ.ศ. 2523
ภาพยนตร์รัสเซีย
ภาพยนตร์โซเวียต
แซม โวกส์

แซมมวล มิชาเอล โวกส์ (; เกิด 21 ตุลาคม ค.ศ. 1989) เป็นนักฟุตบอลชาวเวลส์ ตำแหน่งกองหน้า ปัจจุบันเล่นให้กับสโมสรฟุตบอลวิคัมบ์วอนเดอเรอส์ในระดับอีเอฟแอลลีกวัน และ ทีมชาติเวลส์
โวกส์เริ่มต้นอาชีพฟุตบอลกับสโมสรบอร์นมัทซึ่งกำลังแข่งขันในลีกวันเมื่อปี ค.ศ. 2006 ต่อมาเขาได้ย้ายไปวุลเวอร์แฮมป์ตันวอนเดอเรอส์ในแชมเปียนชิป โดยเขามีส่วนร่วมช่วยพาทีมเลื่อนชั้นสู่พรีเมียร์ลีกได้สำเร็จ อย่างไรก็ตาม สี่ฤดูกาลกับวูฟส์ เขาได้ลงเล่นเพียง 59 นัด และถูกปล่อยยืมถึงสี่ครั้ง ต่อมาในปี ค.ศ. 2012 เขาย้ายไปเบิร์นลีย์ โดยได้ลงเล่นมากกว่า 200 นัด ทำประตูได้มากกว่า 50 ลูก ช่วยพาทีมเลื่อนชั้นสู่พรีเมียร์ลีกถึงสองครั้งด้วยกัน
โวกส์เป็นหนึ่งในสมาชิกก่อตั้งทีมชาติเวลส์ แต่ก่อนหน้านี้เขาเคยเล่นให้กับทีมชาติรุ่นอายุไม่เกิน 21 ปีมาก่อน แม้ว่าโวกส์จะเกิดและเติบโตที่ประเทศอังกฤษ แต่ก็สามารถเล่นให้กับทีมชาติเวลส์ได้เนื่องจากปู่ของเขาเกิดที่นั่น เขาลงเล่นให้กับทีมชาติชุดใหญ่มากกว่า 60 นัดนับตั้งแต่ปี ค.ศ. 2008 ผลงานที่ดีที่สุดคือการผ่านเข้าสู่รอบรองชนะเลิศในฟุตบอลชิงแชมป์แห่งชาติยุโรป 2016
== การทำประตูในนามทีมชาติ ==
ล่าสุดวันที่ 22 มีนาคม ค.ศ. 2018
== เกียรติประวัติ ==
วุลเวอร์แฮมป์ตันวอนเดอเรอส์
ฟุตบอลลีกแชมเปียนชิป: 2008–09
เบิร์นลีย์
ฟุตบอลลีกแชมเปียนชิป: 2013–14, รองชนะเลิศ 2015–16
== อ้างอิง ==
== แหล่งข้อมูลอื่น ==
บุคคลจากเซาแทมป์ตัน
นักฟุตบอลชาวอังกฤษ
นักฟุตบอลชาวเวลส์
นักฟุตบอลทีมชาติเวลส์
กองหน้าฟุตบอล
ผู้เล่นสโมสรฟุตบอลบอร์นมัท
ผู้เล่นสโมสรฟุตบอลวุลเวอร์แฮมป์ตันวอนเดอเรอส์
ผู้เล่นสโมสรฟุตบอลลีดส์ยูไนเต็ด
ผู้เล่นสโมสรฟุตบอลเชฟฟีลด์ยูไนเต็ด
ผู้เล่นสโมสรฟุตบอลนอริชซิตี
ผู้เล่นสโมสรฟุตบอลเบิร์นลีย์
ผู้เล่นสโมสรฟุตบอลไบรตันแอนด์โฮฟอัลเบียน
ผู้เล่นในพรีเมียร์ลีก
ชาวอังกฤษเชื้อสายเวลส์
ผู้เล่นในฟุตบอลชิงแชมป์แห่งชาติยุโรป 2016
อุทยานแห่งชาติภูผายล

อุทยานแห่งชาติภูผายล หรือชื่อเดิม อุทยานแห่งชาติห้วยหวด เป็นอุทยานแห่งชาติที่ครอบคลุมพื้นที่จังหวัดสกลนคร, นครพนม, มุกดาหารในประเทศไทย ได้รับการจัดตั้งเป็นอุทยานแห่งชาติเมื่อวันที่ 28 กรกฎาคม พ.ศ. 2531 และเปลี่ยนมาเป็นชื่อปัจจุบันเมื่อวันที่ 22 มกราคม พ.ศ. 2544 ที่ทำการของอุทยานตั้งอยู่ที่บ้านห้วยหวด ตำบลจันทร์เพ็ญ อำเภอเต่างอย จังหวัดสกลนคร
ภูผายลตั้งอยู่ที่ระดับความสูง 300-600 เมตรเหนือระดับน้ำทะเล สภาพภูมิประเทศประกอบไปด้วยที่ราบหลังเต่า ซึ่งล้อมรอบด้วยภูเขาสูง และลำธารอีกหลายสาย สภาพป่าเป็นป่าเบญจพรรณและป่าดิบแล้ง เหมาะแก่การดูสัตว์ป่า
==ลักษณะภูมิประเทศ==
สภาพโดยทั่วไปเป็นที่ราบสูงสลับกับเทือกเขาหินทราย มีความสูง 300-600 เมตรจากระดับน้ำทะเล บริเวณเทือกเขามีที่ราบหลังเต่ายาวประมาณ 10 กิโลเมตร รายล้อมด้วยภูเขาสูงชันเป็นต้นน้ำลำธารที่สำคัญของแม่น้ำหลายสาย ไหลลงสู่แม่น้ำพุง ห้วยบางทราย ห้วยหวด ห้วยเลา และอ่างเก็บน้ำต่างๆ ถึง 19 แห่ง ได้แก่ อ่างเก็บน้ำห้วยหวด อ่างเก็บน้ำตาน้อย เป็นต้น สภาพดินส่วนใหญ่เป็นดินร่วนปนทรายความสามารถอุ้มน้ำได้น้อย
==ลักษณะภูมิอากาศ==
สภาพอากาศแบ่งออกเป็น 3 ฤดูกาลคือ
ฤดูฝน เริ่มต้นตั้งแต่ระหว่างเดือนพฤษภาคม - ตุลาคม จะมีฝนตกชุกในเดือนสิงหาคม ปริมาณน้ำฝนเฉลี่ย 1,484 มิลลิเมตร/ปี
ฤดูหนาว เริ่มต้นตั้งแต่ระหว่างเดือนพฤศจิกายน - มกราคม อุณหภูมิต่ำสุดในเดือนธันวาคมประมาณ 16 องศาเซลเซียส
ฤดูร้อน เริ่มต้นตั้งแต่ระหว่างเดือนกุมภาพันธ์ - เมษายน อุณหภูมิสูงสุดโดยเฉลี่ยประมาณ 32 องศาเซลเซียส
==พืชพรรณและสัตว์ป่า==
สภาพป่าประกอบด้วยป่าเบญจพรรณ ป่าเต็งรัง และป่าดิบแล้ง มีพันธุ์ไม้ได้แก่ ตะเคียน มะค่าโมง ตะแบก เต็ง รัง แดง เหียง พลวง กะบก ประดู่ พะยูง ไผ่ และหวายชนิดต่างๆ เป็นต้น ส่วนสัตว์ป่าจะประกอบไปด้วย เก้ง กวางป่า หมูป่า หมาใน นกชนิดต่างๆ เป็นต้น
สถานที่สำคัญ ได้แก่ ภูผายล หรือผาลาย ซึ่งมีภาพเขียนสลักหินประวัติศาสตร์อายุไม่ต่ำกว่าสามพันปี และสามารถชมทิวทัศน์ได้จากจุดนี้ นอกจากนี้ยังมีเส้นทางศึกษาธรรมชาติ ซึ่งประกอบไปด้วย น้ำตกรากไทรย้อย, ลานดอกไม้, น้ำตกผาผึ้ง และน้ำตกคำน้ำสร้าง ซึ่งต้องอาศัยเรือแคนูเพื่อมาชมน้ำตกแห่งนี้เท่านั้น
== อ้างอิง ==
ภูผายล
ภูผายล
ภูผายล
อำเภอเมืองสกลนคร
อำเภอโคกศรีสุพรรณ
อำเภอเต่างอย
อำเภอนาแก
อำเภอคำชะอี
สงครามตองอู–หงสาวดี (พ.ศ. 2077–2084)

สงครามตองอู-หงสาวดี (พ.ศ. 2077-2084) (တောင်ငူ–ဟံသာဝတီ စစ် (၁၅၃၄–၁၅၄၁); Taungoo–Hanthawaddy War (1534–41)) เป็นความขัดแย้งทางทหารระหว่าง อาณาจักรตองอู และ อาณาจักรหงสาวดี และพันธมิตรของหงสาวดี คือ อาณาจักรแปร และ สหภาพรัฐชาน ซึ่งเกิดขึ้นที่ พม่าตอนล่าง ในปัจจุบันระหว่าง ค.ศ. 1534 ถึง 1541 สงครามครั้งนี้มีหลายเหตุการณ์ที่สำคัญเริ่มต้นขึ้นเมื่ออาณาจักรตองอู อาณาจักรของกลุ่มชนที่พูด ภาษาพม่า บุกเข้าโจมตีอาณาจักรหงสาวดี อาณาจักรของกลุ่มชนที่พูด ภาษามอญ ทำให้อาณาจักรตองอูกลายเป็นอาณาจักรของชาวพม่าที่มีความรุ่งเรืองและมีอำนาจเหนืออาณาจักรต่าง ๆ ที่ก่อตั้งหลัง อาณาจักรพุกาม ในปีต่อ ๆ มาตองอูได้ใช้ความมั่งคั่งและอำนาจในการรวมแผ่นดินของอาณาจักรต่าง ๆ จนเป็นปึกแผ่นนับตั้งแต่หลังการล่มสลายของ อาณาจักรพุกาม อาณาจักรหนึ่งของชาวพม่าในปี ค.ศ. 1287
== อ้างอิง ==
เชิงอรรถ
บรรณานุกรม
ตองอู–หงสาวดี
ราชวงศ์หงสาวดี
ประวัติศาสตร์มอญ
จักรวรรดิตองอูที่หนึ่ง
การโจมตีแมเนอร์เบรกูร์

การจู่โจมที่แมเนอร์เบรกูร์ (6 มิถุนายน ค.ศ. 1944) ในช่วงการจู่โจมของพลทหารโดดร่มสหรัฐของการบุกครองนอร์ม็องดีในสงครามโลกครั้งที่สอง มักถูกอ้างอิงถึงตัวอย่างที่คลาสสิคของกลยุทธ์หน่วยเล็ก ๆ และความเป็นผู้นำในการเอาชนะฝ่ายข้าศึกที่มีกำลังมากกว่า
== หมายเหตุ ==
เชิงอรรถ
อ้างอิง
== อ้างอิง ==
Winters, Dick Beyond Band of Brothers
ปฏิบัติการโอเวอร์ลอร์ด
เจ้าลครอินทร์

เจ้าลครอินทร์ (စောလဂွန်းအိန် ) หรือ เจ้านครอินทร์ หรือ สอละกูนเอิน ในภาษาพม่า เป็นเจ้าเมืองเมาะตะมะ จาก ค.ศ. 1541 ถึง 1550 เป็นเจ้าเมืองเชื้อสายมอญและเป็นที่ปรึกษาทางการทหารของ พระเจ้าตะเบ็งชะเวตี้ และนายพล บุเรงนอง แห่ง ราชวงศ์ตองอู เขาถูกโค่นล้มโดย สมิงทอ ในช่วงความวุ่นวายภายหลังการถูกปลงพระชนม์ของ พระเจ้าตะเบ็งชะเวตี้ ใน ค.ศ. 1550
ราชวงศ์ตองอู
ราชวงศ์หงสาวดี
นายพลชาวพม่า
จักรวรรดิตองอูที่หนึ่ง
โคอะลา มาร์ช

โคอะลา มาร์ช (コアラのマーチ; Koala's March) เป็นขนมขบเคี้ยวที่มีขนาดเล็กและมีรสหวาน ผลิตโดยลอตเต้ ผลิตภัณฑ์นี้ได้รับการเปิดตัวครั้งแรกในประเทศญี่ปุ่นในเดือนมีนาคม ค.ศ. 1984 และได้รับการเปิดตัวในเดือนพฤษภาคมปี ค.ศ. 1990 ที่สหรัฐในชื่อ "โคอาลายัมมี" (Koala Yummies)
โคอะลา มาร์ช มีลักษณะเป็นรูปทรงแบบโคอาลา โดยมีภาพโคอาลาอยู่ด้านนอกคุกกี้กำลังทำกิจกรรมต่าง ๆ มีการบรรจุหลายรสชาติ เช่น น้ำผึ้ง, วานิลลา, ลาเต้ และกล้วย รวมทั้งกล้วยแช่แข็ง สองรสชาติที่พบมากที่สุดคือสตรอว์เบอร์รีและช็อกโกแลต และมีสองรสชาติที่มีอยู่ในสหรัฐ รวมไปถึงคุกกี้ช็อกโกแลตที่เต็มไปด้วยครีมช็อกโกแลตขาวและมัจฉะ ขนมขบเคี้ยวนี้ยังมีในรสสับปะรดซึ่งหายากกว่ารสอื่น ๆ นอกจากนี้ โคอะลา มาร์ช ยังเป็นผู้ให้การสนับสนุนมูลนิธิโคอาลาออสเตรเลีย ซึ่งเป็นกลุ่มอนุรักษ์ของประเทศออสเตรเลีย
พวกเขายังมีบัตรการตั้งชื่อ "โคอาลา" ประเภทต่าง ๆ
== อ้างอิง ==
== แหล่งข้อมูลอื่น ==
Koara no Māchi section on Lotte's website 
Lotte Koala's March
Koala's March (official USA site) 
คุกกี้
ตัวละครที่เป็นโคอาลา
ตราสินค้าขนมขบเคี้ยว
ขนมญี่ปุ่น
รางวัลนาฏราช สาขานักแสดงดาวรุ่งชายยอดเยี่ยม

รางวัลนาฏราช สาขานักแสดงดาวรุ่งชายยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงชายหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
== เกณฑ์การตัดสิน ==
เป็นนักแสดงในบทนำที่มีผลงานโดดเด่น เป็นที่จับตามองของผู้ชม ในรอบปีของการประกาศรางวัล
การแสดงออกทางสีหน้า ท่าทาง และคำพูดที่เหมาะสมกับบทบาทที่ได้รับ
การตีความบทบาทที่ได้รับ
การใช้ภาษาอย่างถูกต้อง เหมาะสม
== ผู้ได้รับรางวัลและเข้าชิง ==

== อ้างอิง ==
รางวัลนาฏราช 
รางวัลนาฏราช
เจ้าชายฮารัลท์แห่งเชาม์บวร์ค-ลิพเพอ

เจ้าชายฮารัลท์แห่งเชาม์บวร์ค-ลิพเพอ (Prince Harald of Schaumburg-Lippe ) ประสูติเมื่อวันที่ 27 มีนาคม พ.ศ. 2491 เป็นพระโอรสพระองค์สุดท้องในเจ้าชายคริสทีอันแห่งเชาม์บวร์ค-ลิพเพอ (ค.ศ. 1898–1974)กับเจ้าหญิงฟีโอโดราแห่งเดนมาร์ก เป็นพระนัดดาในเจ้าชายฮารัลด์แห่งเดนมาร์ก พระราชปนัดดาในสมเด็จพระเจ้าเฟรเดอริกที่ 8 แห่งเดนมาร์ก ด้านชีวิตส่วนพระองค์ ทรงเสกสมรสครั้งแรกกับเพตรา เวรา คริสติน เมื่อวันที่ 22 กรกฎาคม พ.ศ. 2519 และหย่ากันใน พ.ศ. 2523 และเสกสมรสครั้งที่ 2 กับ กาเบรียล แฮกแมน เมื่อวันที่ 23 กันยายน พ.ศ. 2531 ไม่ทรงมีพระบุตร
แม้ว่าพระองค์จะเป็นสมาชิกพระราชวงศ์แห่งเดนมาร์กผ่านทางพระมารดา แต่ไม่มีสิทธิ์ในการทรงราชย์ แต่ทรงมีสิทธิ์ในการสืบราชบัลลังก์อังกฤษ เนื่องจากทรงสืบเชื้อสายมาจากพระเจ้าจอร์จที่ 2 แห่งบริเตนใหญ่
== อ้างอิง ==
ราชวงศ์ลิพเพอ
รางวัลนาฏราช สาขานักแสดงดาวรุ่งหญิงยอดเยี่ยม

รางวัลนาฏราช สาขานักแสดงดาวรุ่งหญิงยอดเยี่ยม เป็นหนึ่งในรางวัลนาฏราช จัดโดยสมาพันธ์สมาคมวิชาชีพวิทยุกระจายเสียงและวิทยุโทรทัศน์ เพื่อมอบให้แก่นักแสดงหญิงหน้าใหม่ที่เพิ่งมีผลงานได้ไม่กี่ปี แต่สามารถแสดงได้อย่างโดดเด่น เข้าถึงอารมณ์ของตัวละคร ถ่ายทอดออกมาได้ละเอียดและลึกซึ้ง ควรค่าแก่การได้รับรางวัลในปีนั้น ๆ โดยคะแนนจะมาจากการลงคะแนนของเหล่าสมาชิกสมาพันธ์
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
== เกณฑ์การตัดสิน ==
เป็นนักแสดงในบทนำที่มีผลงานโดดเด่น เป็นที่จับตามองของผู้ชม ในรอบปีของการประกาศรางวัล
การแสดงออกทางสีหน้า ท่าทาง และคำพูดที่เหมาะสมกับบทบาทที่ได้รับ
การตีความบทบาทที่ได้รับ
การใช้ภาษาอย่างถูกต้อง เหมาะสม
== ผู้ได้รับรางวัลและเข้าชิง ==
== อ้างอิง ==
รางวัลนาฏราช 
รางวัลนาฏราช
เจ้าหญิงบาทิลดิสแห่งอันฮัลท์-เด็สเซา

เจ้าหญิงบาทิลดิชแห่งอันฮัลท์-เดสซู (Princess Bathildis of Anhalt-Dessau) ประสูติเมื่อวันที่ 29 ธันวาคม 2380 เป็นพระธิดาใน  เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน  แกรนด์ดัชเชสอเดลเฮด-มารีแห่งลักเซมเบิร์ก  เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
== เสกสมรส ==
เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
ชาร์ลอตต์แห่งชัมเบิร์ก-ลิพเพอ สมเด็จพระราชินีแห่งเวือร์ทเทิมแบร์ค
เจ้าชายฟรันซ์ โจเซฟ
เจ้าชายเฟรเดอริกแห่งชัมเบิร์ก-ลิพเพอ
เจ้าชายอัลเบรชท์
เจ้าหญิงบาทิลดิชแห่งชัมเบิร์ก-ลิพเพอ
เจ้าหญิงแอดิเลดแห่งชัมเบิร์ก-ลิพเพอ
พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
ราชวงศ์ลิพเพอ
รีชาร์ลีซง

รีชาร์ลีซง จี อังดราจี (Richarlison de Andrade; เกิด 10 พฤษภาคม ค.ศ. 1997) เป็นนักฟุตบอลชาวบราซิล ปัจจุบันเล่นในตำแหน่งกองหน้าให้แก่ทอตนัมฮอตสเปอร์และทีมชาติบราซิล
เขาเริ่มต้นอาชีพกับสโมสรอาแมรีกามีเนย์รูใน ค.ศ. 2015 โดยมีส่วนช่วยให้ทีมเลื่อนชั้นจาก Campeonato Brasileiro Série B ได้สำเร็จ ต่อมาเขาได้ย้ายไปฟลูมีเน็งซี ซึ่งเขาทำ 19 ประตูจากการลงเล่น 67 นัดตลอดสองฤดูกาล เขามีส่วนช่วยให้ทีมคว้ารองแชมป์ Campeonato Carioca ประจำปี 2017 และมีชื่อติดทีมยอดเยี่ยมประจำฤดูกาลนั้นด้วย ต่อมาเขาได้ย้ายไปวอตฟอร์ด และย้ายไปเอฟเวอร์ตันในอีกหนึ่งปีถัดมา เขาได้ลงเล่นให้แก่เอฟเวอร์ตันถึงสี่ฤดูกาลก่อนจะย้ายไปทอตนัมฮอตสเปอร์ในปี 2022
ในระดับทีมชาติ เขาลงเล่นให้แก่ทีมชาติบราซิลชุดใหญ่ครั้งแรกใน ค.ศ. 2018 โดยเป็นส่วนหนึ่งของทีมชุดที่ชนะเลิศโกปาอาเมริกา 2019 และรองชนะเลิศโกปาอาเมริกา 2021 เขามีส่วนช่วยให้บราซิลคว้าเหรียญทองในการแข่งขันโอลิมปิกฤดูร้อน 2020 ที่กรุงโตเกียว
== เกียรติประวัติ ==
บราซิล
โกปาอาเมริกา: 2019
บราซิลรุ่นอายุไม่เกิน 23 ปี
โอลิมปิกฤดูร้อน: 2020
รางวัลส่วนตัว
ทีมยอดเยี่ยมแห่งปีของ Campeonato Carioca: 2017
==อ้างอิง==
==แหล่งข้อมูลอื่น==
Profile ที่เว็บไซต์สโมสรฟุตบอลเอฟเวอร์ตัน
นักฟุตบอลชาวบราซิล
นักฟุตบอลทีมชาติบราซิล
ผู้เล่นสโมสรฟุตบอลเอฟเวอร์ตัน
ผู้เล่นสโมสรฟุตบอลทอตนัมฮอตสเปอร์
ผู้เล่นในพรีเมียร์ลีก
ปีกฟุตบอล
ผู้เล่นในโกปาอาเมริกา 2019
ผู้เล่นในโกปาอาเมริกา 2021
นักฟุตบอลในโอลิมปิกฤดูร้อน 2020
ผู้เล่นในฟุตบอลโลก 2022
ผู้เล่นในชุดชนะเลิศโกปาอาเมริกา
ผู้เล่นในกังเปโอนาตูบราซีเลย์รูแซรียีอา
บุคคลจากรัฐเอชปีรีตูซังตู
เจ้าหญิงบาทิลดิสแห่งเชาม์บวร์ค-ลิพเพอ

เจ้าหญิงบาทิลดิชแห่งชัมเบิร์ก-ลิพเพอ (Princess Bathildis of Schaumburg-Lippe) ประสูติเมื่อวันที่ 21 พฤษภาคม 2416 เป็นพระธิดาใน เจ้าชายวิลเลียมแห่งชัมเบิร์ก-ลิพเพอ และ เจ้าหญิงบาทิลดิชแห่งอันฮัลท์-เดสซู ด้านชีวืตส่วนพระองค์ทรงเสกสมรสกับ เจ้าชายฟรีดริช เจ้าชายแห่งวัลเด็คและเพือร์ม็อนท์ พระประมุขแห่งราชวงศ์วัลเด็คและเพือร์ม็อนท์ เมื่อวันที่ 9 สิงหาคม 2438 รับพระราชทานพระอิสริยยศเป็น เจ้าหญิงแห่งวัลเด็คและเพือร์ม็อนท์ พระชายา มีพระบุตรดังนี้
เจ้าชายโจเซียส เจ้าชายรัชทายาทแห่งวัลเด็คและเพือร์ม็อนท์
เจ้าชายแม็กซิมิเลียน
เจ้าหญิงเฮเลเนอแห่งวัลเด็คและเพือร์ม็อนท์ (1899–1948)
เจ้าชายจอร์จ
ต่อมาพระสวามีสิ้นพระชนม์เมื่อปี 2489 รับพระราชทานพระอิสริยยศใหม่เป็น เจ้าหญิงหม้ายแห่งวัลเด็คและไพร์มอนต์ 
== อ้างอิง ==
ราชวงศ์ลิพเพอ
ราชวงศ์วัลเด็คและไพร์มอนต์
จังหวัดนูซาเติงการาตะวันตก

นูซาเติงการาตะวันตก, นูซาเติงการาบารัต (Nusa Tenggara Barat) หรือ เอ็นเตเบ (NTB) เป็นจังหวัดหนึ่งของประเทศอินโดนีเซีย ประกอบด้วยส่วนตะวันตกของยกเว้นเกาะบาหลีซึ่งมีฐานะเป็นจังหวัดต่างหาก เมืองมาตารัมบนเกาะลมบกเป็นเมืองหลักและเมืองที่ใหญ่ที่สุดของจังหวัด
สำมะโนประชากร ค.ศ. 2010 ระบุว่าจังหวัดนี้มีประชากร 4,496,855 คน ส่วนจำนวนประชากรจากการประมาณล่าสุด (เดือนมกราคม ค.ศ. 2014) อยู่ที่ 4,702,389 คน จังหวัดนูซาเติงการาตะวันตกมีเนื้อที่ 19,708.79 ตารางกิโลเมตร เกาะที่ใหญ่ที่สุดสองเกาะในจังหวัดคือเกาะลมบกทางตะวันตก และเกาะซุมบาวาที่มีขนาดใหญ่กว่าทางตะวันออก ส่วนเกาะโฟลเร็ซและเกาะซุมบาขึ้นกับจังหวัดนูซาเติงการาตะวันออก
== หน่วยการบริหาร ==
พื้นที่จังหวัดนูซาเติงการาตะวันตกแบ่งออกเป็น 8 อำเภอหรือกาบูปาเต็น 2 นครหรือโกตา และ 117 ตำบลหรือเกอจามาตัน
อำเภอ
นคร
== อ้างอิง ==
 
นูซาเติงการาตะวันตก
หมากรุกสากลโอลิมเปียดครั้งที่ 43

หมากรุกสากลโอลิมเปียดครั้งที่ 43 (43rd Chess Olympiad) จัดโดยสมาพันธ์หมากรุกโลก และประกอบด้วยการแข่งแบบโอเพน รวมถึงรายการหญิง เช่นเดียวกับหลายอีเวนต์ที่ออกแบบมาเพื่อส่งเสริมเกมหมากรุกสากล โดยจะจัดขึ้นที่เมืองบาทูมี ประเทศจอร์เจีย ตั้งแต่วันที่ 23 กันยายน ถึงวันที่ 6 ตุลาคม ค.ศ. 2018  สหพันธ์หมากรุกจอร์เจียยังเป็นเจ้าภาพจัดการแข่งขันหมากรุกสากลเวลิด์คัพ 2017 ในทบิลีซี งบประมาณที่เสนอสำหรับทั้งสองอีเวนต์เกินกว่า 20 ล้านเหรียญสหรัฐ
== ขั้นตอนการเสนอเป็นเจ้าภาพ ==
ในการประชุมสมาพันธ์หมากรุกโลกครั้งที่ 85 ได้จัดขึ้นระหว่างการแข่งขันหมากรุกสากลโอลิมเปียดครั้งที่ 41 สมาพันธ์หมากรุกโลกได้รับการเสนอชื่อเป็นเจ้าภาพในการแข่งขันหมากรุกสากลเวิลด์คัพ 2017 และหมากรุกสากลโอลิมเปียด 2018 จากสหพันธ์แห่งชาติของจอร์เจียและแอฟริกาใต้ โดยประเทศแอฟริกาใต้เสนอสถานที่จัดคือซันซิตีและเดอร์บัน ในขณะที่ประเทศจอร์เจียเสนอทบิลีซีและบาทูมีตามลำดับ แม้ว่าแกรี คาสปารอฟ แสดงการสนับสนุนการเสนอของแอฟริกาใต้ในระหว่างการรณรงค์หาเสียงเลือกตั้งประธานสมาพันธ์หมากรุกโลกของเขา แต่ประเทศจอร์เจียก็เป็นฝ่ายชนะการเสนอตัว โดยได้รับคะแนนเสียง 93 คะแนน ในขณะที่ประเทศแอฟริกาใต้ได้ 58 คะแนน
== อ้างอิง ==
43
กีฬาอีสปอร์ตในเอเชียนเกมส์ 2018

กีฬาอีสปอร์ตในเอเชียนเกมส์ 2018 กำหนดจัดขึ้นที่ BritAma Arena ตั้งแต่วันที่ 26 สิงหาคม ถึง 1 กันยายน พ.ศ. 2561 โดยจัดในลักษณะกีฬาสาธิต ซึ่งเหรียญรางวัลที่ได้จะไม่ถูกนับรวมอยู่ในการสรุปเหรียญรางวัลอย่างเป็นทางการ และจะมีการบรรจุเป็นกีฬาหลักในเอเชียนเกมส์ 2022 ต่อไป
== ตารางการแข่งขัน ==
== ประเทศที่เข้าร่วมแข่งขัน ==
(เจ้าภาพ)
==การแข่งขันรอบคัดเลือก==
การแข่งขันรอบคัดเลือกได้จัดขึ้นในระหว่างวันที่ 6 - 20 มิถุนายน ทั้งทางระบบออนไลน์และออฟไลน์ โดยมีประเทศที่เข้าร่วมในรอบนี้ 27 ประเทศใน 6 รายการ โดยในรอบคัดเลือกนั้นจะแบ่งออกเป็น 5 ภูมิภาค ได้แก่ เอเชียตะวันออก เอเชียตะวันออกเฉียงใต้ เอเชียใต้ เอเชียกลาง และเอเชียตะวันตก ส่วนอินโดนีเซียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ
===จำนวนทีมที่มีสิทธิ์เข้ารอบแบ่งตามภูมิภาค===
===ประเทศที่ผ่านเข้ารอบ===
== สรุปเหรียญรางวัล ==
===ตารางเหรียญรางวัล===
{| 
|-
| 1 || align="left" | 
|| 2 || 1 || 0 || 3
|-
|rowspan=2| 2 || align="left" | 
|| 1 || 1 || 0 || 2
|-
| align="left" | 
|| 1 || 1 || 0 || 2
|-
|rowspan=2| 3 || align="left" | 
|| 1 || 0 || 0 || 1
|-
| align="left" | 
|| 1 || 0 || 0 || 1
|-
| 4 || align="left" | 
|| 0 || 2 || 1 || 3
|-
| 5 || align="left" | 
|| 0 || 1 || 0 || 1
|-
| 6 || align="left" | 
|| 0 || 0 || 4 || 4
|-
| 7 || align="left" | 
|| 0 || 0 || 1 || 1
|-
! colspan="2" | รวม || 6 || 6 || 6 || 18
|}
===เหรียญรางวัล===
{|
|-
|อารีนาออฟเวเลอร์
|Zhang YuchenLiu MingjiePan JiadongWang TianlongXiang YangXie Tao
|Cheng Ming-jenCheng Yu-hsiangHuang Chien-weiLin Chun-tingYen Hao-cheChen Po-cheng
|Phạm Hồng QuânVương Trung KhiênTrần Xuân BáchNguyễn Quân NamTrần Quang HiệpNguyễn Trí Hùng
|-
|แคลชรอยัล
|รีเด็ล เยอซายา ซูมารันดัก
|Huang Chenghui
|Huỳnh Đức Huy
|-
|ฮาร์ตสโตน
|Lo Tsz Kin
|Hendry Koentarto Handisurya
|Tirth Mehta
|-
|ลีกออฟเลเจนด์
|Yan JunzeLiu ShiyuSu HanweiJian ZihaoTian YeShi Senming
|คิม คี-อินโก ดง-บินฮัน วัง-โฮอี ซัง-ฮย็อกพัก แจ-ฮย็อกโจ ยง-อิน
|Hsieh Yu-tingWang You-chunHuang Yi-tangLu Yu-hungHu Shuo-chiehChen Kuan-ting
|-
|โปรอีโวลูชันซ็อกเกอร์ 2018
|Naoki SugimuraTsubasa Aihara
|Hassan PajaniReza Nobakhtsarkandi
|Lê Đoàn Thanh TâmĐỗ Thái Thiên Phúc
|-
|สตาร์คราฟ 2
|โช ซ็อง-จู
|Huang Yu-hsiang
|Trần Hồng Phúc
|}
== อ้างอิง ==
== แหล่งข้อมูลอื่น ==
eSports at the 2018 Asian Games – Regional Qualification Competitions Results  by the Asian Electronic Sports Federation
Electronic sports at the 2018 Asian Games 
อ
พรรคชาติประชาธิปไตย (พ.ศ. 2499)

พรรคชาติประชาธิปไตย เป็นพรรคการเมืองที่จดทะเบียนครั้งแรก เมื่อปี พ.ศ. 2499 ต่อมาได้จดทะเบียนอีกครั้งตามพระราชบัญญัติพรรคการเมือง พ.ศ. 2511 โดยยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 กุมภาพันธ์ พ.ศ. 2513
พรรคชาติประชาธิปไตย มีหม่อมราชวงศ์น้ำเพ็ชร เกษมสันต์ เป็นหัวหน้าพรรค และมีรองหัวหน้าพรรคคือ นายไพโรจน์ วัฒนกุล เลขาธิการพรรคคือ พันตรี ชลอ มีชูอรรถ กรรมการอำนวยการอื่นของพรรค ได้แก่ นายชฏิล กุลไพบูลย์ นายอิทธิพงศ์ อินทรัมพรรย์ นายเทียนชัย ภู่พิพัฒน์ นายเกียรติ ศรีเสริมโภค นายมนตรี คุ้มไพโรจน์ นายสุวิทย์ วรรณศิริ เรือโท อมร เรียงประยูร นายมงคล ไชยรัตน์ นายยนต์ สิตกรโกวิท นายสืบศักดิ์ ทวีชาติ นายกองแก้ว ตุ่นคำ หม่อมหลวงสมศักดิ์ เกษมสันต์ นายอุทัย เอกนก
== ยุบพรรค ==
พรรคชาติประชาธิปไตยจัดตั้งได้ไม่นานก็ต้องสิ้นสุดบทบาทลง เช่นเดียวกับพรรคการเมืองที่จัดตั้งขึ้นตามพระราชบัญญัติพรรคการเมือง พ.ศ. 2511 ทั้งหมด เนื่องจากการปฏิวัติของจอมพลถนอม กิตติขจร เมื่อวันที่ 17 พฤศจิกายน พ.ศ. 2514
== อ้างอิง ==
== แหล่งข้อมูลอื่น ==
สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
เสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519
พรรคการเมืองไทยในอดีต